محی الدین شہرزوری

ابو حامد محمد بن محمد شہرزوری (پیدائش: 509ھ–510ھ / 1114–1115ء – وفات: 14 جمادی الاولیٰ 586ھ / 20 جون 1190ء) جنہیں محیی الدین اور قاضی القضاہ کے لقب سے یاد کیا جاتا ہے، چھٹی صدی ہجری کے مشہور عراقی کاتب ، شاعر اور قاضی تھے۔
 سیرت 
محمد بن محمد بن عبد اللہ کی ولادت موصل (شمالی عراق) میں سنہ 510ھ میں ہوئی۔ ان کا تعلق ایک معروف قضائی خاندان سے تھا جو فارسی نژاد تھا۔ ان کے والد کمال الدین شہرزوری موصل کے قاضی تھے اور انھوں نے وہاں ایک مدرسہ بھی قائم کیا۔

محی الدین نے ابتدائی تعلیم اپنے والد کے چچا ابو بکر بن قاسم سے حاصل کی، پھر بغداد گئے اور ابو منصور رزاز سے تعلیم پائی۔ والد کی حیات میں ہی وہ ان کی جگہ قضا کے فرائض انجام دیتے رہے۔ والد کی وفات کے بعد ان کی شہرت بڑھی اور اسماعیل بن نور الدین زنگی نے انھیں حلب کا قاضی مقرر کیا، مگر اختلاف کے باعث معزول کر دیے گئے۔ بعد ازاں وہ موصل واپس آئے اور تدریس میں مشغول ہو گئے، خصوصاً والد کے مدرسے اور نظامیہ مدرسے میں پڑھاتے رہے۔ بعد میں زنگیوں سے تعلقات بحال ہوئے اور قطب الدین مودود نے انھیں موصل کا قاضی مقرر کیا اور اہم امور میں ان سے مشورہ لیتا رہا۔
 وفات 
ان کی وفات 14 جمادی الاولیٰ 586ھ کو ہوئی، بعض روایات میں 584ھ بھی مذکور ہے۔خير الدين الزركلي. الأعلام. دار العلم للملايين - بيروت. الطبعة الخامسة - 2002. الجزء 7، ص. 26عمر فروخ، تاريخ الأدب العربي: من مطلع القرن الخامس الهجري إلى الفتح العثماني. الجزء الثالث. دار العلم للملايين - بيروت. الطبعة الرابعة - 1981، ص. 399-401عفيف عبد الرحمن، مُعجم الشعراء العباسيين. جروس برس - طرابلس. دار صادر - بيروت. الطبعة الأولى - 2000، ص. 234
 شاعری 
محی الدین شہرزوری ایک کثیر الاشعار شاعر تھے۔ ان کی شاعری زیادہ تر وصف اور زہد پر مشتمل ہے اور دینی رنگ نمایاں ہے۔ انھوں نے اپنے والد کی وفات پر ایک معروف مرثیہ بھی کہا۔عمر فروخ، ص. 400

 حوالہ جات 

 بیرونی روابط 

 قصائد من تأليف محيي الدين الشهرزوري، على موقع بوابة الشعراء.

زمرہ:1190ء کی وفیات
زمرہ:1115ء کی پیدائشیں
زمرہ:1114ء کی پیدائشیں
زمرہ:عراقی جج
زمرہ:فارسی شعرا
زمرہ:عہد عباسی کے شعرا
زمرہ:موصل شہر کی شخصیات
زمرہ:نقائص حوالہ: جلد پیرامیٹر کی طویل قدر
زمرہ:509ھ کی پیدائشیں
زمرہ:510ھ کی پیدائشیں
زمرہ:586ھ کی وفیات